Andrej Sekera

Andrej Sekera (* 8. jún 1986, Bojnice) je bývalý slovenský hokejový obranca, ktorý hrával väčšinu svojej karériu v kanadsko-americkej NHL. Reprezentoval  na ôsmych majstrovstvách sveta a v roku 2012 získal striebornú medailu.

 Klubový hokej 
S hokejom začínal v Prievidzi, v rokoch 2001 – 04 hral za juniorov Dukly Trenčín. V sezóne 2003/04 odohral ako 17-ročný aj tri zápasy za seniorov Dukly Trenčín. 

V roku 2004 si ho vybral vo vstupnom drafte NHL klub Buffalo Sabres, v treťom kole zo 71. miesta. Celkovo bol v tomto draftovom ročníku po Borisovi Valábikovi a Andrejovi Meszárošovi tretí Slovák v poradí. Od sezóny 2004/05 hral Severnej Amerike, spočiatku pôsobil v mužstve Owen Sound Attack v OHL. V sezóne 2005/06 získal v tejto lige trofej udeľovanú najlepšiemu obrancovi sezóny.

14. júla 2006 podpísal trojročný nováčikovský kontrakt s klubom Buffalo Sabres. Za Sabres odohral prípravný kemp a sezónu začal v AHL za farmársky klub Rochester Americans. V NHL debutoval 9. decembra 2006 proti Montrealu Canadiens, následne sa vrátil do Rochesteru. Svoj prvý bod zaznamenal v nasledujúcej sezóne, 26. októbra 2007 v zápase proti Floride Panthers a prvý gól strelil 28. novembra 2007 proti St. Louis Blues. 

Od ročníka 2008/09 mal stabilné miesto v základnej zostave Buffala. Počas sezóny 2008/09 dosiahol 13 bodov v 43 zápasoch a mal v priemere 22 minút na zápas pred svojím zranením členku. Jednu z najlepších bodových sérií v jeho kariéry dosiahol v marci 2011, kedy v štyroch zápasoch po sebe si pripísal dva body, spolu jeden gól a sedem asistencií. Zároveň získal ocenenie hviezda týždňa NHL a pomohol Buffalu vybojovať si miesto vo vyraďovacej časti. Na konci sezóny 2011/12 dosiahol 29 bodov v 76 zápasoch a vyhol sa arbitráži nakoľko podpísal 4-ročnú zmluvu s Buffalom.

V sezóne 2012/13 počas výluky v NHL hral za HC Slovan Bratislava v KHL. Po skrátenej sezóne v drese Buffala bol v lete 2013 vymenený do Caroliny Hurricanes. V drese Caroliny sa stal v prvom roku svojho pôsobenia najproduktívnejším obrancom a tretím najproduktívnejším hráčom, keď zaznamenal 44 bodov. V apríli 2014 absolvoval operáciu brušného svalstva po ktorej vynechal šesť týždňov. Ku koncu sezóny 2014/15 bol v poslednom dni pred ukočnením prestupovej uzávierky vymenený do Los Angeles Kings. Tu odohral len 16 zápasov do konca sezóny.

Dňa 19. júla 2022 ako hráč Dallasu Stars oficiálne ukončil hráčsku karieru.

 Klubová štatistika  
 Sezóna Klub Liga Základná časť Play-off Z  G  A  B TM+/- Z  G  A  B  TM +/- 2003/04  HC Dukla Trenčín  SE  30002 2004/05  Owen Sound Attack  OHL  527212818+960444+3 2005/06  Owen Sound Attack  OHL  5121345554+151158139+1 2006/07  Rochester Americans  AHL  543161928+14  Buffalo Sabres  NHL  20002+1 2007/08  Rochester Americans  AHL  402151722-3  Buffalo Sabres  NHL  3726816+5 2008/09 Buffalo Sabres  NHL  693161922-11 2009/10 Buffalo Sabres  NHL  4947116-160007+2 2010/11 Buffalo Sabres  NHL  763262934+1121014-1 2011/12 Buffalo Sabres  NHL  693101318+3 2012/13 HC Slovan Bratislava  KHL  2539128-1  Buffalo Sabres  NHL  37210124-2 2013/14 Carolina Hurricanes  NHL 7411334420+22014/15Carolina HurricanesNHL57217198 -7Los Angeles KingsNHL161346 +42015/16Edmonton OilersNHL816243012 -152016/17Edmonton OilersNHL808273518 +14111232 -12017/18Edmonton OilersNHL360886 -152018/19Edmonton OilersNHL240446 +32019/20Dallas StarsNHL5726814 +9270110 -12020/21Dallas StarsNHL463254 +122021/22Dallas StarsNHL3212316 -3  NHL celkovo 842 51 202 253 212 +12 46 2 3 5 13 -1

 Reprezentácia 
V slovenskej reprezentácii odohral 51 zápasov, strelil 5 gólov. Nosil dres s číslom 44.

 MS 2008 
Jeho prvým významným podujatím bol svetový šampionát v Kanade. Slovensko nepostúpilo zo základnej skupiny po prehrách s Nemeckom a Fínskom. V zápasoch o udržanie zdolalo Slovinsko 5:1 a 4:3 (po samostatných nájazdoch). Sekera bol vyhlásený spolu s Višňovským a Lašákom za najlepších hráčov Slovenska. 

 MS 2009 
Tréner Ján Filc ho nominoval na MS 2009 vo Švajčiarsku. Slovensko nepostúpilo z osemfinálovej skupiny a obsadilo 10. miesto. Sekera bol vyhlásený za jedného z troch najlepších hráčov Slovenska.

 ZOH 2010 
Odohral 7 zápasov. Vo štvrťfinálovom zápase proti Švédsku zaznamenal po prihrávke Richarda Zedníka gól a pomohol k postupu do semifinále.

 MS 2012 
Na šampionáte vo Švédsku a Fínsku nastupoval v prvej obrannej formácii s Ivanom Barankom. Slovensko sa prebojovalo až do finále a po prehre s Ruskom získalo striebornú medailu. Sekera na podujatí zaznamenal 2 góly a 7 asistencií, stal sa najproduktívnejším hráčom svojho mužstva.

 MS 2013 
Na MS 2013 hral v prvej obrannej formácii s Branislavom Mezeiom, pričom bol najvyťaženejším hráčom Slovenska. Slovensko prehralo vo štvrťfinále s domácim Fínskom 3:4. Bol vyhlásený za jedného z troch najlepších hráčov Slovenska (spolu s Brankom Radivojevičom a Rastislavom Staňom).

 ZOH 2014 
Reprezentoval na olympijských hrách v Soči. Zaznamenal dve asistencie. Slovensko prehralo všetky zápasy a obsadilo 11. miesto.

  MS 2016 
Na týchto Majstrovstvách Andrej už nastupoval s kapitánskym céčkom hral v druhej formácií s Martinom Marinčinom už za pôsobenia trénera Zdena Cígera.

MS 2018 
Aj na týchto Majstrovstvách prišiel Andrej pomôcť svojmu tímu ako kapitán. Na lavičke bol nový tréner Craig Ramsay. Na týchto Majstrovstvách Slovensko skončilo tesne na piatom mieste v A skupine hneď za Švajčiarskom. A už po piatykrát v rade nepostúpilo do štvrťfinále majstrovstiev sveta.

 MS 2019
Na domácich Majstrovstiev Sekera nastúpil v prvej formácií s mladíkom Erikom Černákom. Slovensko skončilo na 9 mieste. Na poslednom zápase Majstrovstiev proti Dánsku, Sekera uvoľnil kapitánske céčko pre Ladislava Nagya, ktorý sa týmto zápasom lúčil s hokejovou kariérou.

 Štatistika na významných podujatiach 
 Podujatie  Z  G  A  B TM+/-StrelyMiesto MS 18 200461120186. MS 20 200561012-37. MS 20 200662352+38. MS 200850112+31113. MS 200960222+3710.ZOH 201071010 -1 MS 2012102796+4112. MS 2013811220108. ZOH 201440220-1711.

(štatistické údaje sú z 30. mája 2014)

 Iné projekty 

 Referencie 

Externé odkazy


Kategória:Slovenskí hokejisti
Kategória:Slovenskí hokejoví obrancovia
Kategória:Slovenskí olympionici
Kategória:Hráči Buffalo Sabres
Kategória:Hráči Carolina Hurricanes
Kategória:Hráči Rochester Americans
Kategória:Hráči Dukly Trenčín
Kategória:Hráči HC Slovan Bratislava
Kategória:Hráči Los Angeles Kings
Kategória:Hráči Edmonton Oilers
Kategória:Hráči Dallas Stars
Kategória:Slovenskí hokejisti draftovaní NHL
Kategória:Hokejisti draftovaní klubom Buffalo Sabres
Kategória:Účastníci MS v hokeji 2008
Kategória:Účastníci MS v hokeji 2009
Kategória:Účastníci MS v hokeji 2010
Kategória:Účastníci MS v hokeji 2012
Kategória:Účastníci MS v hokeji 2013
Kategória:Účastníci MS v hokeji 2016
Kategória:Účastníci MS v hokeji 2018
Kategória:Účastníci MS v hokeji 2019
Kategória:Osobnosti z Bojníc
Kategória:Hokejisti na Zimných olympijských hrách 2010
Kategória:Hokejisti na Zimných olympijských hrách 2014